钦定古今图书集成/明伦汇编/氏族典/第125卷 > 陈申
## 钦定古今图书集成/明伦汇编/氏族典/第125卷 > 陈申

按《福州府志》：“申，字孟肤，闽县人。博学善文词，工书。与
林子羽、郑孟宣相友善。洪武间，荐为衢州教授，擢知
安陆州，劝学均赋，以廉能称。久之，转知潮州府，有惠
政。”

===陈让===按《襄阳府志》：“让，谷城人，洪武丁卯举人，授刑部主事。
谳狱明允，不避权势。奉旨陞监察御史，食六品俸，寻
陞刑部郎中。公廉如昔，时称得人。”